‘রঘু ডাকাত’ এর সঙ্গী হবেন রজতাভ দত্ত! কোন চরিত্রে বাজিমাত করবেন?

কলকাতা: শাল-পিয়াল-মহুয়ায় ঘেরা ঘন জঙ্গলের মধ্য হঠাৎই ঘোড়া ছোটানোর শব্দ। জঙ্গেলর ভিতরে কালিকাপুরের ভগ্নপ্রায় জমিদার বাড়ি, মৌখিরার টেরাকোটার মন্দির এবং আশেপাশের প্রাকৃতিক দৃশ্য, ডাকাতি করে ফিরছে ‘রঘু ডাকাত’ আর তার দলবল। এমন দৃশ্য দেখা গেল পূর্ব বর্ধমানের আউসগ্রামের জঙ্গলে। জঙ্গলে চলছে রঘু ডাকাতের শ্যুটিংয়ের কাজ। আর সেখানে হাজির ছিলেন দেব। রঘু ডাকাতের (Raghu Dakat) বেশে দেবকে দেখার জন্য ভিড় জমিয়েছিলেন ছোট থেকে বড় সকলেই।

‘রঘু ডাকাত’ নিয়ে নানা কাহিনি প্রচলিত রয়েছে বাংলায়। ধনী জমিদার বাড়িতে ডাকাতির আগে আগাম চিঠি দিয়ে ডাকাতি করত ‘রঘু ডাকাত’। সেই অর্থ গরীবদের মধ্যে বিলিয়ে দিতেন। বাস্তাবের রবিনহুডকে পর্দায় নিয়ে আসছেন দেব (Dev)। বড় পর্দায় আসছে দেবের রঘু ডাকাত। চলতি বছরের পুজোয় বড় পর্দায় মুক্তি পাবে বাংলার রবিনহুড ডাকাতের কথা। ছবির প্রথম ভাগের শুটিং সেরে ফেলেছে টিম ‘রঘু ডাকাত’। কিছুদিন আগে মুক্তি পেয়েছে ছবির প্রথম ঝলকও। সেখানে রক্তমাখা খড়্গ হাতে দেবের লুক দেখে অভিনেতাকে প্রশংসায় ভরিয়েছেন দর্শকরা। জানেন কি রঘু ডাকাতের সঙ্গে ভারতের এক খ্যাতনামা অভিনেতা গায়কের নিবিড় যোগ রয়েছে। কে জানেন?

আরও পড়ুন:নেটের মধ্যে দিয়ে দেখা যাচ্ছে শরীর, গোলাপ দিয়ে ঢাকা বুক-নিতম্ব সাহসী তনিশার!

শুরু হয়েছে বিগ বাজেটের সিনেমা ‘রঘু ডাকাত’-এর শুটিং। কিছুদিন আগে লুঠ করে রঘু ডাকাতের ঘোরা ছুটিয়ে ফেরার দৃশ্যের শুটিং হয়েছে পূর্ব বর্ধমানের আউসগ্রামের জঙ্গলে। যা দেখতে ভিড় জমিয়েছেন স্থানীয় বাসিন্দারা। ইতিমধ্যেই শেষ হয়েছে ছবির প্রথম অংশের শুটিং। জানা যাচ্ছে, ফের নতুন জায়গায় পাড়ি দিয়েছেন পর্দার ‘রঘু’ ওরফে দেব। সূত্রের খবর, এবার তাঁদের দলে যোগ দিয়েছেন অভিনেতা রজতাভ দত্ত (Rajatava Dutta)। গল্পে গুরুত্বপূর্ণ এক চরিত্রে ধরা দেবেন তিনি। শুনলে অবাক হবেন। বলিউডের কিংবদন্তি অভিনেতা, গায়ক কিশোর কুমারের সঙ্গে যোগ রয়েছে রঘু ডাকাতের। এই দোর্দণ্ডপ্রতাপ ডাকাতের উত্তরসূরি হলেন কিশোর কুমার, অনুপ কুমার, অশোক কুমাররা। তাঁরা যে রঘু ডাকাতের নাতির নাতি হন, এই রবিনহুডের উত্তরসূরি যে তাঁরাই সেই কথা নিজেই অশোক কুমার একটি সাক্ষাৎকারে একবার জানিয়েছিলেন। ছবিতে গুরুত্বপূর্ণ চরিত্রে রয়েছেন রূপা গঙ্গোপাধ্যায়, অনির্বাণ ভট্টাচার্য, সোহিনী সরকার ও ইধিকা পাল।