‘বিদায়’ কীসের ইঙ্গিত দিলেন দেব? দেখুন অভিনেতার বিশেষ পোস্ট

কলকাতা: চলতি বছরের দুর্গাপুজোয় (DurgaPuja 2025) আসছে দেবের (Dev) রঘু ডাকাত (Raghu Dakat)। দীর্ঘ চার বছরের অপেক্ষার পর অবশেষে চলতি বছরের ১৬ মার্চ ‘রঘু ডাকাত’-এর শুটিং শুরু হয়েছে। বাংলার রবীনহুড ডাকাতের দুঃসাহসিক কাহিনি পর্দায় ফুটিয়ে তোলার জন্য চরম পরিশ্রম করেছেন দেব। ময়দানে ঘোড়সওয়ার শিখতে নিত্যদিন নিয়ম করে ঘোড়া ছোটাতে হয়েছে। শিখতে হয়েছে তরবারি যুদ্ধও। পাশাপাশি শারীরিক গড়নেও বদল আনতে হয়েছিল টলিউড সুপারস্টারকে। পেশিবহুল চেহারার সঙ্গে বিশেষ করে নজর কেড়েছিল দেবের হেয়ারস্টাইল আর দাড়ি। কারণ এই পিরিয়ড ড্রামার জন্যই একমুখ দাড়ি রাখতে হয়েছিল তাঁকে। ছবির প্রিমিয়ার হোক কিংবা সাকসেস পার্টি—সর্বত্র এক গাল দাড়ি নিয়ে রঘু ডাকাতের লুকে হাজির হচ্ছিলেন অভিনেতা। এবার ছবি শেয়ার করে বিশেষ ইঙ্গিত দিলেন দেব।

প্রতিটি ছবির আগে নিজেকে ভেঙেচুরে অন্য ভাবে দর্শকের সামনে আনার প্রচেষ্টায় থাকেন অভিনেতা দেব। ‘গোলন্দাজ’ থেকে ‘কিশমিশ’ ছবিতে নিজেকে গড়েপিঠে নিয়েছিলেন নায়ক। নিজের চেহারা দিয়ে চরিত্রে আরও বেশি বিশ্বাসযোগ্য করে তুলেছেন। তেমনই ধ্রুব বন্দ্যোপাধ্যায় পরিচালিত ‘রঘু ডাকাত’ ছবির জন্যও অনেক কসরত করেছেন দেব। রেখেছিলেন মুখভর্তি দাড়ি। রঘু ডাকাতের লুক নিয়ে ছবি পোস্ট করে বিক্ষোভ বার্তা দিলেন দেব। একেবারে ভোল বদলের সিদ্ধান্ত নিলেন। এত দিন তাঁকে এমন লুকে দেখে অভ্যস্ত হয়ে গিয়েছিল অনুরাগীদের চোখ। শনিবার বিকেলে একটি সেলফি পোস্ট করেছেন তিনি। উন্মুক্ত উর্ধ্বাঙ্গ। গায়ে একটু সুতো পর্যন্ত নেই। মেদহীন পেটের প্রতিটা খাঁজ স্পষ্ট। গলায় সরু চেন আর বাঘনখ লকেট। আয়নার সামনে ট্রিমার নিয়ে দাঁড়িয়ে রয়েছেন অভিনেতা।

আরও পড়ুন: লাল শাড়ি, মাথা ভর্তি সিঁদুর, বধূ বেশে মনামী

দেব লিখেছেন, ‘দশ মাস বাদে অবশেষে দাড়িকে বিদায় জানানোর সময় এসেছে।’ আর সেই ছবির কমেন্ট বক্সেই কৌতূহলীদের প্রশ্ন, তাহলে কি ‘রঘু ডাকাত’-এর শুটিং শেষ? উল্লেখ্য, দিন কয়েক আগেই ইধিকা পাল, পরিচালক ধ্রুব এবং গোটা টিম নিয়ে থাইল্যান্ডে গানের শুটিং করতে গিয়েছিলেন দেব। শনিবার শহরে ফেরার ঝলক শেয়ার করেছিলেন। আর সপ্তাহান্তের বিকেলেই চমক দিলেন দেব।

View this post on Instagram

A post shared by Dev Adhikari (@imdevadhikari)