‘রঘু ডাকাত’ দেব ঘোড়সওয়ার, হোমওয়ার্ক চলছে

কলকাতা: ঘোড়ার পিঠে ‘রঘু ডাকাত’ দেব (Dev)। জোর কদমে চলছে প্রস্তুতি। চলছে সুপারস্টারের কড়া হোমওয়ার্ক। তরওয়ারি খেলা থেকে শুরু করে নানান শারীরিক কসরাতের মাঝখানেই দেখা গেল দেবকে ঘোড়সওয়ারি শিখতে। সবকিছুই ‘রঘু ডাকাত’ (Raghu Dakat ) এর জন্য। সুপারস্টার দেব এখন মন দিয়ে এসব কাজই করে চলেছেন। কারণ সুপারস্টার দেব তাঁর যে কোনো ছবি শুরুর আগে করা হোমওয়ার্কের বিশ্বাস করেন। তাই কোমর বেঁধে ‘রঘু ডাকাত’ এর জন্য প্রস্তুত নেমে পড়েছে দেব। অসংগত সরস্বতী পুজোর দিন মহড়ত এই ছবির।

আরও পড়ুন: বিবাহ বার্ষিকী উপলক্ষে একগুচ্ছ ছবি পোস্ট শ্রেয়ার

দেব-যীশু অভিনীত ‘খাদান’ এখনও যথেষ্ট সাফল্যের সঙ্গে প্রেক্ষাগৃহে চলছে। খাদানের বিরাট সাফল্যের পর অভিনেতা জেতার পরবর্তী ছবি রঘু ডাকাত নিয়ে যথেষ্ট আশাবাদী তা তিনি তার সোশ্যাল মিডিয়া পোস্টে বুঝিয়ে দিয়েছেন। এসভিএফ এর সঙ্গে হাত মিলিয়ে দেব এন্টারটেইনমেন্ট ভেঞ্চারস লিমিটেডের প্রযোজনায় আসবে এই ছবি। এর আগে ‘গোলন্দাজ’ ছবিতে নরেন্দ্রপ্রসাদ সর্বাধিকারীর চরিত্রে ফুটিয়ে তুলেছেন তিনি। ব্রিটিশ শাসনে ভারতীয় ফুটবলের জনকের চরিত্র ছিল এটি। সে সময় টলি হিরোকে দেখা গিয়েছিল খালি পায়ে ফুটবল প্র্যাকটিস করতে। এবার ডাকাত সর্দার রঘুর ভূমিকায় পর্দায় আসার জন্য ঘোড়সওয়ারের সমস্ত খুঁটিনাটি শিখছেন দেব। ধ্রুব বন্দ্যোপাধ্যায় পরিচালিত এই ভিডিওটি ছবির জন্য নিজেকে উজাড় করে দিচ্ছেন অভিনেতা। সেই সময়ের ভাষা বাচনভঙ্গি শিখতে হচ্ছে তাকে। মন-প্রাণ দিয়ে তিনি সবকিছু রপ্ত করার চেষ্টা করছেন। এই ছবিতে খর চরিত্রে দেখা যাবে অনির্বাণ ভট্টাচার্যকে। গুরুত্বপূর্ণ একটি চরিত্রে অভিনয় করবেন রূপা গঙ্গোপাধ্যায়। ডাকাত দলে থাকবেন সোহিনী সরকার। দেবের নায়িকা হিসেবে দেখা যাবে ইধিকা পালকে। ২০২৫ সালের পুজোয় এ ছবি এক বড় চমক হতে চলেছে।