বালুরঘাটে আসছে রঘু ডাকাত সিনেমার টিম

বালুরঘাট: শনিবার বালুরঘাটে (Balurghat) আসতে চলেছেন অভিনেতা দেব (Dev) তাঁর নতুন ছবি ‘রঘু ডাকাত’–এর (Raghu Dakat) টিম নিয়ে। দেবের সঙ্গে থাকবেন অভিনেত্রী ইধিকা, অনির্বান, ওম এবং পরিচালক ধ্রুব ব্যানার্জি সহ ছবির অন্যান্য কলাকুশলীরা। শহরের আদর্শ স্কুলের মাঠেই এই বিশেষ অনুষ্ঠান আয়োজিত হবে।

অনুষ্ঠান ঘিরে ইতিমধ্যেই বালুরঘাটে উত্তেজনা তৈরি হয়েছে। শুক্রবার দুপুরে ওই মাঠ পরিদর্শন করেন বালুরঘাট পৌরসভার চেয়ারম্যান অশোক কুমার মিত্র, অতিরিক্ত পুলিশ সুপার কার্ত্তিক চন্দ্র মন্ডল, বালুরঘাট থানার আইসি সুমন্ত বিশ্বাস এবং অন্যান্য প্রশাসনিক আধিকারিকরা। নিরাপত্তা থেকে মঞ্চ প্রস্তুতি, সবকিছু খতিয়ে দেখা হয়।

আরও পড়ুন: চায়ের কাপে চুমুক দিতে দিতে কী বলছেন স্বস্তিকা?

ইউটিউবার উজ্জ্বল বর্মন বলেন, “দেবকে কাছে থেকে দেখার সুযোগ মিলবে—এটা আমাদের জন্য গর্বের।” অন্যদিকে চেয়ারম্যান অশোক কুমার মিত্র জানান, “শহরে বড় অনুষ্ঠান আয়োজিত হচ্ছে, প্রশাসনের তরফে সবরকম প্রস্তুতি নেওয়া হয়েছে।”