‘রঘু ডাকাত’ রূপে দর্শকদের সমানে আসতে চলেছেন দেব

কলকাতা:  একসময় অবিভক্ত বাংলার বুকে দাপিয়ে বেড়াত দোর্দন্ডপ্রতাপ, প্রচন্ড শক্তিশালী ডাকাত ‘রঘু’ (Raghu Dakat)। তার ডাকাতিতে কোনো রাখঢাক ছিলনা। প্রকাশ্য দিবালোকে রঘু ডাকাতের হা রে রে রে শব্দে ভয়ে কেঁপে উঠতেন বড়লোক জমিদার থেকে শ্বেতাঙ্গ প্রভুরাও। এই রঘু ডাকাত নিয়ম মেনে তার আরাধ্যা দেবীর সামনে নরবলি করত। বাংলার বুকে এই শক্তিশালী ডাকাতকে মধ্যযুগের ইউরোপীয় দুর্ধর্ষ ডাকাত রবিনহুডের সাথে তুলনা করা হয়।

বাংলার সেই দোর্দণ্ডপ্রতাপ রঘু ডাকাতের কাহিনীকেই সিনেমার পর্দায় নিয়ে আসবেন পরিচালক ধ্রুব বন্দ্যোপাধ্যায় (Dhrubo Banerjee)। ছবির পর্দায় নাম ভূমিকায় দেখা মিলবে বাংলার সুপারস্টার দেবকে (Dev)। ২০২১ সালে পরিচালক ধ্রুব বন্দ্যোপাধ্যায় ও এসভিএফের (SVF) সাথে দেব এই ছবির ঘোষণা করেছিলেন। তারপর থেকে যদিও সেই নিয়ে আর কোনও আলোচনা শোনা যায়নি এই ছবি নিয়ে। অনেকদিন ধরেই দেব অনুরাগীরা প্রহর গুনছেন।

আরও পড়ুন: ‘পাঠান’ আর ‘জওয়ান’কে ছাপিয়ে যাবে ‘ডাঙ্কি’?

কবে ‘রঘু ডাকাত’ রূপে দেখা যাবে সুপারস্টারকে সেই অপেক্ষায় আছে সকলেই। ফাইনালি জানা গেল কবে শুরু হচ্ছে ‘রঘু ডাকাত’ এর শুটিং। পরিচালক ধ্রুব বন্দ্যোপাধ্যায়ের হাত ধরে ‘রঘু ডাকাত’ রূপে আসতে চলেছেন দেব। এর আগে দেব-ধ্রুব জুটির ছবি গোলন্দাজ টলিপাড়ায় বেশ সাড়া ফেলেছিল। কলকাতা ফুটবলের প্রতিষ্ঠাতা নগেন্দ্রপ্রসাদ সর্বাধিকারীর চরিত্রে নিজেকে সকলের সামনে এনেছিলেন দেব। এবার তাঁকে দেখা যাবে ‘রঘু ডাকাত’ রূপে। শোনা যাচ্ছে, সব কিছু পরিকল্পনামাফিক চললে আগামী বছর এপ্রিল থেকে শুরু হতে পারে ছবির শুটিং। তবে তার আগে যদিও চলতি বছরের বড়দিনে থাকছে দেবের বড় চমক ‘প্রধান’।

আরও অন্য খবর দেখুন